SL
24.10.2022
Uradni list Evropske unije
C 408/43
Tožba, vložena 13. septembra 2022 – HF/Parlament (Zadeva T-565/22) (2022/C 408/57) Jezik postopka: francoščina Stranki Tožeča stranka: HF (zastopnica: A. Tymen, odvetnica) Tožena stranka: Evropski parlament
Predlogi Tožeča stranka Splošnemu sodišču predlaga, naj: — ugotovi, da je tožba dopustna in utemeljena, in posledično — razglasi za ničen sklep z dne 3. novembra 2021, s katerim je bila zavrnjena prošnja tožeče stranke za pomoč z dne 11. decembra 2014, — po potrebi razglasi za ničen sklep z dne 3. junija 2022, prejet 7. junija 2022, s katerim je bila zavrnjena pritožba tožeče stranke z dne 3. februarja 2022, — toženi stranki naloži plačilo odškodnine, ex aequo et bono določene na 50 000 EUR, s katero se povrne nepremoženjska škoda, ki jo je utrpela tožeča stranka, — toženi stranki naloži plačilo vseh stroškov.
Tožbeni razlogi in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog se nanaša na kršitve v postopku, ki ga je vodil odbor, kršitev člena 41 Listine Evropske unije o temeljnih pravicah in kršitev člena 24 Kadrovskih predpisov za uradnike Evropske unije (v nadaljevanju: kadrovski predpisi). 2.
Drugi tožbeni razlog se nanaša na napake pri presoji, kršitev obveznosti pomoči ter kršitev členov 12a in 24 Kadrovskih predpisov.
Sklep Splošnega sodišča z dne 8. septembra 2022 – Schenk Italia/EUIPO – Consorzio per la tutela dei vini Valpolicella (AMICONE) (Zadeva T-474/21) (1) (2022/C 408/58) Jezik postopka: italijanščina Predsednica šestega senata je odredila izbris zadeve.
(1)
UL C 382, 20.9.2021.